Margaretha af Ugglas

Märta Margaretha af Ugglas (født 1939) er en tidligere svensk politiker for Moderata samlingspartiet. Hun var utenriksminister mellom 1991 og 1994.

Hun er utdannet ved Handelshögskolan i Stockholm og var gift med Bertil af Ugglas som ble partisekretær i Moderata samlingspartiet.

Hun var lederskribent i Svenska Dagbladet i fem år og satt i den svenske Riksdagen mellom 1974 og 1995. Hun har i tillegg hatt en rekke styreverv i svensk næringsliv og offentlige utvalg.

Etter valgseieren i 1991 ble Margaretha af Ugglas Sveriges andre kvinnelige utenriksminister. Hennes periode som minister innbefattet sluttforhandlingene som ledet til Sveriges medlemskap i EU. Moderatene tapte valget i 1994 og hun ble innvalgt i  Europaparlamentet i 1995.

Referanser

 Eksterne lenker 


Kategori:Svenske ministre
Kategori:Svenske utenriksministre
Kategori:Svenske riksdagsmedlemmer fra Moderaterna